Βόρεια Αφρική

Βόρεια Αφρική καλείται η βόρεια περιοχή της Αφρικανικής ηπείρου, η οποία γεωπολιτικά, πολιτισμικά και κοινωνιολογικά είναι χωρισμένη από τη λεγόμενη Υποσαχάρια Αφρική, όρος που χρησιμοποιείται και ως προς τη διάκριση μεταξύ των δύο αυτών εκτενών γεωγραφικών περιοχών. Ο πληθυσμός της, σύμφωνα με τη μέση εκτίμηση πληθυσμού των Ηνωμένων Εθνών για το 2024, εκτιμάται σε 272.131.000 κατοίκους, αποτελώντας το 18,0% του συνολικού πληθυσμού της Αφρικής και το 3,3% του παγκόσμιου πληθυσμού.

Τα κράτη της Βόρειας Αφρικής, όπως ορίζονται από τα Ηνωμένα Έθνη (Ο.Η.Ε.), περιλαμβάνουν την Αίγυπτο, την Αλγερία, τη Δυτική Σαχάρα, τη Λιβύη, το Μαρόκο, το Σουδάν και την Τυνησία. Ορισμένες φορές συνηθίζεται να περιλαμβάνονται και οι ισπανικές Κανάριες Νήσοι και η πορτογαλική Μαδέρα, ενώ επίσης καθαρά από γεωγραφική σκοπιά, η Αιθιοπία, η Ερυθραία, η Μαυριτανία, το Μάλι, ο Νίγηρας, το Νότιο Σουδάν, το Τζιμπουτί και το Τσαντ περιλαμβάνονται εξίσου στο βόρειο τμήμα της ηπείρου.

Οι κάτοικοι της Βόρειας Αφρικής χωρίζονται γενικά κατά τις κύριες γεωγραφικές περιοχές της Βόρειας Αφρικής, οι οποίες είναι οι εξής: το Μαγκρέμπ, η Έρημος Σαχάρα και η Κοιλάδα του Νείλου. 

Η βορειοδυτική Αφρική πιστεύεται ότι κατοικείται από Βέρβερους από την αρχή της ιστορίας, ενώ στη βορειοανατολική Αφρική κατοίκησαν οι Αιγύπτιοι, διάφορες φυλές της Ερυθραίας, Αβησσύνιοι και Νούβιοι. 
Τον 7ο αιώνα, μετά την κυριαρχία των Αράβων, η περιοχή πέρασε σε μια περίοδο εξαραβισιμού και εξισλαμισμού, κάτι που καθόρισε ριζικά την πολιτιστική της ταυτότητα. 

Πολλές νομαδικές φυλές, όπως οι Βεδουίνοι, διατηρούν έναν παραδοσιακό ποιμενικό τρόπο ζωής στις παρυφές της ερήμου, μετακινώντας τα κοπάδια τους (αιγοπρόβατα, καμήλες) από περιοχή σε περιοχή, περνώντας τα σύνορα των χωρών για να βρουν βοσκοτόπια.

 Δημογραφικά στοιχεία 

 Χώρα Έκταση (τ.χλμ.) Πληθυσμός(2024) Πυκνότητα πληθυσμού(κάτοικοι ανά τ.χλμ.) Δείκτης ανθρώπινης ανάπτυξης(2019) Πρωτεύουσα  1.001.450 116.538.000 116,4 0,707 Κάιρο  2.381.740 46.814.000 19,7 0,748 Αλγέρι  266.000 591.000 2,2 N/A Λααγιούν  1.759.540 7.381.000 4,2 0,724 Τρίπολη  446.550 38.081.000 85,3 0,686 Ραμπάτ  1.861.484 50.449.000 27,1 0,510 Χαρτούμ  163.610 12.277.000 75,0 0,740 Τύνιδα

Αυτόνομες Περιοχές
 Χώρα Έκταση (τ.χλμ.) Πληθυσμός(2021)Επίσημη εκτίμηση Πυκνότητα πληθυσμού(κάτοικοι ανά τ.χλμ.) Πρωτεύουσα  (Ισπανία) 18,5 82.787 4.475 Θέουτα  (Ισπανία) 7.447 2.246.370 301,6 Λας Πάλμας ντε Γκραν Κανάρια  Σάντα Κρουθ ντε Τενερίφε  (Πορτογαλία) 797 253.923 * 318,6 Φουντσάλ  (Ισπανία) 12,3 83.489 6.788 Μελίγια
* 2020

 Παραπομπές 

 Εξωτερικοί σύνδεσμοι 

 North of Africa